เรื่องร้องเรียน: จับ หนึ่งราย ปรับ 1,000 บาท วันนี้ก็คงขายอีก เพราะร้านมีเกือบ 10 เจ้า  ต้องการการแก้ไขอย่างจริงจังครับ
การดำเนินการของเจ้าหน้าที่: ฝ่ายเทศกิจ สำนักงานเขตปทุมวัน ขอเรียนให้ทราบว่า ได้จัดเจ้าหน้าที่เทศกิจลงพื้นที่ตรวจสอบแล้ว ในส่วนของผู้ค้าหาบเร่-แผงลอยมีการตั้งวางจำหน่ายสินค้าในที่สาธารณะ นั้น เจ้าหน้าที่ได้ดำเนินการกวดขันมิให้ผู้ค้าตั้งวางจำหน่ายสินค้าในที่สาธารณะ ตามลำดับขั้นตอน โดยเริ่มจากการติดตั้งป้ายประชาสัมพันธ์ เพื่อแจ้งให้ทราบถึงนโยบายของกรุงเทพมหานคร และได้จัดเจ้าหน้าที่กวดขันตรวจตราพื้นที่ตลอดทั้งกลางวัน-กลางคืน อย่างต่อเนื่อง และดำเนินการเปรียบเทียบปรับผู้ฝ่าฝืนทำการค้าฯ ตามคดีเปรียบเทียบที่ 5646/66 และ 5648/66 เป็นจำนวนเงิน 1,000 บาท ตาม พรบ.รักษาความสะอาดและความเป็นระเบียบเรียบร้อยของบ้านเมือง พ.ศ.2535 ทั้งนี้ฝ่ายเทศกิจฯไม่ได้นิ่งนอนใจกับปัญหาความเดือดร้อนดังกล่าว ซึ่งอยู่ในระหว่างการพิจารณาจัดกำลังดำเนินการอย่างเข้มงวดต่อไป
ความเห็นของผู้แจ้ง: ในใบเสร็จมัน 500 บาท สองใบ พรุ่งนี้ เขาก็มาขายใหม่ครับ  ควรมีเทศกิจเฝ้าจุดนี้
พื้นที่: แขวงลุมพินี เขตปทุมวัน กรุงเทพมหานคร